proxectonos/corpus_dominio_legal_administrativo_tmp huggingface dataset:
ORDE do 13 de xuño de 2013 pola que se revoga a declaración de utilidade pública de asociacións inscritas nos rexistros de asociacións desta comunidade autónoma.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/07/2013

O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración e revogación de utilidade pública de asociacións a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
En cumprimento do disposto no artigo 7 do Real decreto 1740/2003, do 19 de decembro, sobre procedementos relativos a asociacións de utilidade pública, e de conformidade cos informes que constan no expediente,
Revogar a declaración de utilidade pública da seguinte asociación:
Grupo de Acción Local Terra das Mariñas, inscrita no rexistro provincial de asociacións da Coruña co número 2002/5985-1.
Contra esta orde, que pon fín á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e pode interpoñerse con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 13 de xuño de 2013
DECRETO 58/2013, do 11 de abril, polo que se encarga o despacho de asuntos da Presidencia, durante a ausencia do seu titular, ao vicepresidente e conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 12/04/2013

Con motivo da ausencia do presidente da Xunta de Galicia, por mor dunha viaxe aos Estados Unidos Mexicanos, é necesario prover a súa substitución durante o tempo de duración desta.
Por tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 230/2012, do 2 de decembro,
Artigo único. Durante a ausencia do presidente da Xunta de Galicia, con motivo da súa viaxe aos Estados Unidos Mexicanos, encárgase o despacho de asuntos da Presidencia, ata o seu regreso, ao vicepresidente e conselleiro de Presidencia, Administracións Públicas e Xustiza.
Santiago de Compostela, once de abril de dous mil trece
ORDE do 8 de abril de 2013 pola que se dispón o cesamento e o nomeamento de membros do Consello Galego de Saúde.
Consellería de Sanidade — II. Autoridades e persoal — 12/04/2013

A Lei 8/2008, do 10 de xullo, de saúde de Galicia, recolle no seu artigo 13 que a cidadanía da Comunidade Autónoma de Galicia terá dereito a participar na xestión do Sistema público de saúde de Galicia a través dos órganos de participación comunitaria. No seu capítulo VI recolle a participación na formulación da política sanitaria e no control da súa execución como un dereito da cidadanía e da sociedade en xeral, un valor social e un instrumento de cooperación e información no ámbito do Sistema público de saúde de Galicia, para a mellora da saúde e do benestar da cidadanía.
No artigo 24 regúlase o Consello Galego de Saúde como o principal órgano colexiado de participación comunitaria no Sistema público de saúde de Galicia, ao cal lle corresponde o asesoramento á Consellería de Sanidade da Xunta na formulación da política sanitaria e no control da súa execución. Regúlase, así mesmo, a súa composición e funcións, e establécese o nomeamento e a separación do cargo pola persoa titular da Consellería de Sanidade, por proposta de cada unha das representacións que o compoñen.
Coa finalidade de recoller a nova titularidade de determinados órganos na representación da Administración sanitaria e as novas designacións realizadas polas entidades a que corresponde, así como os conseguintes cesamentos, cómpre dispor o cesamento e o nomeamento como membros do Consello Galego de Saúde das persoas que se relacionan no anexos I e II desta orde.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, en relación co artigo 24 da Lei 8/2008, do 10 de xullo, de saúde de Galicia,
Artigo 1
Que cesen como vogais do Consello Galego de Saúde as persoas indicadas no anexo I da presente orde.
Artigo 2
Nomear como vogais do Consello Galego de Saúde as persoas indicadas no anexo II da presente orde.
Disposición derrogatoria
Quedan derrogadas todas as disposicións de igual ou inferior rango que se opoñan ao disposto nesta orde.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de abril de 2013
RESOLUCIÓN do 11 de abril de 2013, da Secretaría Xeral da Emigración, pola que se amplía o prazo de presentación de solicitudes das axudas convocadas na Resolución do 5 de marzo de 2013 pola que se regula e se convoca para o ano 2013 o programa de axudas para a participación no programa Conecta con Galicia, dirixido a mozos e mozas de orixe galega ou descendentes de galegos e que residan no exterior.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/04/2013

Por medio da Resolución do 5 de marzo de 2013 (DOG núm. 50, do 12 de marzo) convocáronse axudas para a participación no programa Conecta con Galicia, dirixido a mozos e mozas de orixe galega ou descendentes de galegos e que residan no exterior.
No artigo 3 da dita resolución establécese un prazo dun mes, contado desde o día seguinte ao da data de publicación da resolución no
Diario Oficial de Galicia
, para a presentación de solicitudes.
Próximo a rematar o dito prazo sen que o número de solicitudes presentadas cubra o número de prazas ofertadas no programa, considérase conveniente proceder á súa ampliación.
En consecuencia, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común,
Artigo único.
Ampliación do prazo de presentación de solicitudes
Ampliar, ata o 22 de abril de 2013 inclusive, o prazo de presentación de solicitudes previsto no artigo 3 da Resolución do 5 de marzo de 2013 pola que se regula e se convoca para o ano 2013 o programa de axudas para a participación no programa Conecta con Galicia, dirixido a mozos e mozas de orixe galega ou descendentes de galegos e que residan no exterior.
Santiago de Compostela, 11 de abril de 2013
CORRECCIÓN de erros. Decreto 46/2013, do 7 de marzo, polo que se regula a estrutura organizativa de Xestión Integrada de Vigo.
Consellería de Sanidade — I. Disposicións xerais — 05/04/2013

Advertido un erro no decreto indicado, publicado no Diario Oficial de Galicia número 54, do 18 de marzo de 2013, é preciso publicar a seguinte corrección:
Na páxina 8078, anexo I, onde di: «A estrutura de Xestión Integrada de Vigo xestionará todos os servizos sanitarios dos seguintes concellos: Arbo, Baiona, A Cañiza, Cangas, Covelo, Crecente, Fornelos de Montes, Gondomar, A Guarda, Moaña, Mondariz, Mondariz-Balneario, Mos, As Neves, Nigrán, Oia, Pazos de Borbén, O Porriño, Ponteareas, Ponte Caldelas, Redondela, O Rosal, Salceda de Caselas, Salvaterra de Miño, Tomiño, Tui e Vigo», debe dicir: «A estrutura de Xestión Integrada de Vigo xestionará todos os servizos sanitarios dos seguintes concellos: Arbo, Baiona, A Cañiza, Cangas, Covelo, Crecente, Fornelos de Montes, Gondomar, A Guarda, Moaña, Mondariz, Mondariz-Balneario, Mos, As Neves, Nigrán, Oia, Pazos de Borbén, O Porriño, Ponteareas, Redondela, O Rosal, Salceda de Caselas, Salvaterra de Miño, Tomiño, Tui e Vigo».
ORDE do 25 de marzo de 2013 pola que se desenvolve a estrutura organizativa de Xestión Integrada de Vigo.
Consellería de Sanidade — I. Disposicións xerais — 01/04/2013

Polo Decreto 168/2010, do 7 de outubro, regúlase a estrutura organizativa de xestión integrada como instrumento de organización no ámbito periférico do Servizo Galego de Saúde.
Estas estruturas de xestión sanitaria asumen a xestión funcional dos recursos, as prestacións e os programas de atención sanitaria, sociosanitaria e de promoción e protección da saúde na zona de influencia.
Así mesmo, foi creada a estrutura organizativa de Xestión Integrada de Vigo e definido o seu ámbito de actuación.
No decreto de creación desta estrutura establécese que a estrutura directiva de xestión integrada está formada por órganos unipersoais e colexiados. Como órganos unipersoais están a Xerencia de Xestión Integrada, a Dirección de Procesos Asistenciais, a Dirección de Recursos Económicos e a Dirección de Recursos Humanos.
No Decreto 168/2010 tamén se sinala que poderán existir outras unidades directivas dependentes dos órganos antes citados, no caso de que se considere necesario, segundo o desenvolvemento e a complexidade das xerencias.
Na súa virtude, de acordo co establecido na Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no decreto antes citado, por proposta da Xerencia do Servizo Galego de Saúde,
Artigo 1. Obxecto
Esta orde ten por obxecto o desenvolvemento da estrutura organizativa de Xestión Integrada de Vigo, de conformidade co establecido no decreto polo que se crea e regula a dita estrutura.
Artigo 2. Xerencia de Xestión Integrada
Da Xerencia de Xestión Integrada de Vigo dependerán:
a) A Subdirección de Sistemas de Información.
b) A Subdirección de Calidade, Atención ao Paciente e Admisión.
Artigo 3. Dirección de Procesos Asistenciais
1. Da Dirección de Procesos de Enfermaría dependerán catro subdireccións.
2. Dependendo das Direccións de Procesos con Ingreso, de Procesos sen Ingreso e Urxencias, e de Soporte, poderán existir catro subdireccións. A adscrición de cada unha destas subdireccións será realizada polo xerente de Xestión Integrada, segundo as necesidades asistenciais e logo da aprobación pola presidenta do Servizo Galego de Saúde.
Artigo 4. Dirección de Recursos Económicos
Da Dirección de Recursos Económicos dependerán dúas subdireccións.
Artigo 5. Dirección de Recursos Humanos
Da Dirección de Recursos Humanos dependerá unha subdirección
Disposición adicional única. Proceso de extinción
Para os efectos do disposto na disposición transitoria segunda do Decreto 168/2010, do 7 de outubro, a extinción das actuais xerencias de atención primaria e do Complexo Hospitalario Universitario de Vigo e o efectivo funcionamento da estrutura organizativa de xestión integrada de Vigo producirase no momento da entrada en vigor desta orden.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de marzo de 2013
CORRECCIÓN de erros. Orde do 29 de maio de 2013 pola que se determina o período de vixencia dos libros de texto e demais materiais curriculares.
Consellería de Cultura, Educación e Ordenación Universitaria — I. Disposicións xerais — 31/05/2013

Advertido erro na devandita orde, publicada no DOG nº 102, do xoves 30 de maio de 2013, cómpre efectuar a seguinte corrección:
– Na páxina 19121, no pé de sinatura, onde di:
Debe dicir:
CORRECCIÓN de erros. Resolución do 8 de maio de 2013 pola que se convocan actividades formativas para o persoal ao servizo da Administración de xustiza de Galicia.
Escola Galega de Administración Pública — III. Outras disposicións — 29/05/2013

Advertido un erro na citada resolución, publicada no
Diario Oficial de Galicia
número 92, do 15 de maio de 2013, cómpre facer a seguinte corrección:
No anexo II, páxina 16.565, no Curso de procsedemento contencioso-administrativo (I) (Código FX13010), na asignación do número de prazas, ás súas dúas edicións, onde di: «25», debe dicir: «50».
ORDE do 22 de maio de 2013 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio 2013, convocadas pola Orde do 31 de decembro de 2012.
Consellería de Traballo e Benestar — III. Outras disposicións — 29/05/2013

A Orde do 31 de decembro de 2012 (DOG nº 14, do 21 de xaneiro de 2013), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á Comunidade Autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 31 de decembro de 2012, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron concedidas
Artigo único
Primeiro. Amplíase o importe total das axudas que se van conceder ao abeiro da Orde do 31 de decembro de 2012, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2013:
Segundo. Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor ao día seguinte ao da súa publicación no Diario Oficial de Galicia.
Santiago de Compostela, 22 de maio de 2013
RESOLUCIÓN do 20 de maio de 2013, da Secretaría Xeral Técnica e do Patrimonio, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2013.
Consellería de Facenda — III. Outras disposicións — 29/05/2013

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
Artigo único. Dar publicidade á relación dos convenios subscritos pola Consellería de Facenda nos meses de xaneiro, febreiro, marzo e abril do ano 2013, que se incorpora como anexo a esta resolución.
Santiago de Compostela, 20 de maio de 2013
RESOLUCIÓN do 1 de marzo de 2013 pola que se dá publicidade aos convenios de colaboración subscritos no terceiro cuadrimestre do ano 2012.
Consello Galego da competencia — III. Outras disposicións — 01/04/2013

O artigo 11 da Lei 4/2006, do 30 de xuño, de transparencia e de boas prácticas na Administración autonómica galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos polo Consello Galego da Competencia no terceiro cuadrimestre do ano 2012.
Santiago de Compostela, 1 de marzo de 2013
RESOLUCIÓN do 5 de marzo de 2013 pola que se procede á publicación das subvencións concedidas no ano 2012 a entidades de acción voluntaria, ao abeiro da Orde do 15 de maio de 2012 pola que se establecen as bases que rexen as subvencións para o fomento e a realización de actividades de voluntariado.
Consellería de Traballo e Benestar — III. Outras disposicións — 01/04/2013

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia, e polo Decreto 41/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 9.1 da Orde do 15 de maio de 2012 e co artigo 17.1 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades de acción voluntaria para o fomento e a realización de actividades de voluntariado no ano 2012, mediante resolución da Dirección Xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional primeira da Orde do 15 de maio de 2012. A relación de subvencións concedidas figuran como anexo desta resolución.
Santiago de Compostela, 5 de marzo de 2013
Beneficiarias: entidades de acción voluntaria de Galicia.
Aplicación orzamentaria: 2012.12.07.312F.481.0.
Orzamento: 200.000 € (crédito orzamentario establecido pola Orde do 15 de maio de 2012, DOG nº 101, do 29 de maio).
RESOLUCIÓN do 7 de marzo de 2013 pola que se procede á publicación das subvencións concedidas no ano 2012 a entidades de acción voluntaria e a concellos e mancomunidades de municipios, ao abeiro da Orde do 15 de xuño de 2012 pola que se establecen as bases que rexen as subvencións enmarcadas no Programa de servizo de voluntariado xuvenil.
Consellería de Traballo e Benestar — III. Outras disposicións — 01/04/2013

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia, e polo Decreto 41/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 9.1 da Orde do 15 de xuño de 2012 e co artigo 17.1 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades de acción voluntaria e a concellos e mancomunidades de municipios enmarcadas no Programa de servizo de voluntariado xuvenil para o ano 2012, mediante resolución da Dirección Xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional primeira da Orde do 15 de xuño de 2012. A relación de subvencións concedidas figuran como anexo desta resolución.
Santiago de Compostela, 7 de marzo de 2013
RESOLUCIÓN do 20 de marzo de 2013, da Secretaría Xeral da Emigración, pola que se lles dá publicidade aos convenios de colaboración subscritos por esta secretaría xeral no terceiro cuadrimestre de 2012.
Vicepresidencia e Consellería de Presidencia, Administracións Públicas e Xustiza — III. Outras disposicións — 01/04/2013

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumplimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de setembro, outubro, novembro e decembro do ano 2012, que se incorpora como anexo a esta resolución.
Santiago de Compostela, 20 de marzo de 2013
ORDE do 29 de maio de 2013 pola que se determina o período de vixencia dos libros de texto e demais materiais curriculares.
Consellería de Cultura, Educación e Ordenación Universitaria — I. Disposicións xerais — 30/05/2013

A disposición adicional primeira do Decreto 89/1993, do 19 de abril, polo que se regulan determinados aspectos en materia de libros de texto e materiais curriculares para as ensinanzas de réxime xeral (DOG núm. 78, do 27 de abril), faculta a persoa titular da consellería competente en materia de educación a ditar as disposicións que exixa o desenvolvemento e execución do decreto.
En consonancia coa política de austeridade do goberno da Xunta de Galicia, no contexto concreto das axudas para a adquisición de libros de texto e materiais curriculares e o período de vixencia destes nos respectivos cursos e ciclos, resulta conveniente efectuar unha adecuación á actual situación económica, coa finalidade de minimizar o impacto nas economías das familias e reforzar a garantía de igualdade de oportunidades no acceso á educación e a calidade do ensino.
Así mesmo, a permanencia dos mesmos libros de texto no centro durante unha etapa prudencial contribúe á dobre finalidade de permitir o uso por distintos membros da familia e de transmitir ao alumnado, desde as primeiras etapas da súa formación, a cultura xeral do uso racional e sustentable dos recursos, e facelo desde un ámbito tan determinante para o seu desenvolvemento futuro como é o educativo.
En consecuencia, de acordo co disposto no artigo 6.2 e no uso das facultades conferidas na disposición adicional primeira do Decreto 89/1993, do 19 de abril, polo que se regulan determinados aspectos en materia de libros de texto e materiais curriculares para as ensinanzas de réxime xeral (DOG núm. 78, do 27 de abril),
Artigo único.
Vixencia dos libros de texto e materiais curriculares
1. Determinar como período de vixencia dos libros de texto e materiais curriculares para as ensinanzas de réxime xeral seis (6) cursos académicos, contados desde a súa elección.
2. Durante este período só poderán substituírse cando circunstancias excepcionais ou de carácter pedagóxico ou científico o aconsellen, e así o determine a xefatura territorial correspondente desta consellería, logo do informe de inspección educativa, previa solicitude do centro.
Disposición derrogatoria.
Derrogación normativa
Quedan derrogadas todas as disposicións de igual ou inferior rango que se opoñan á presente orde.
Disposición derradeira.
Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de maio de 2013
ORDE do 13 de maio de 2013 pola que se dispón o cesamento e o nomeamento dun membro do Consello Galego da Representatividade das Asociacións Profesionais de Traballadores Autónomos da Comunidade Autónoma de Galicia.
Consellería de Traballo e Benestar — II. Autoridades e persoal — 31/05/2013

O Decreto 147/2011, do 30 de xuño, polo que se crea o Consello Galego da Representatividade das Asociacións Profesionais de Traballadores Autónomos da Comunidade Autónoma de Galicia e se determinan os criterios para acreditar e declarar a súa representatividade, establece no seu artigo 3.2 que os membros do consello serán nomeados e separados pola persoa titular da consellería competente en materia de traballo, por proposta da persoa titular da dirección xeral con competencias en materia de promoción do emprego autónomo, e que o seu nomeamento e o seu cesamento se publicará no
Diario Oficial de Galicia
.
En consecuencia, e por proposta do director xeral de Traballo e Economía Social,
Artigo 1
Que cese Luis Valdés Peña como secretario do Consello Galego da Representatividade das Asociacións Profesionais de Traballadores Autónomos da Comunidade Autónoma de Galicia.
Artigo 2
Nomear a Luz Marina Álvarez Moreira, xefa do Servizo do Traballo Autónomo e Apoio ás Persoas Emprendedoras da Dirección Xeral de Traballo e Economía Social da Consellería de Traballo e Benestar, como secretaria do Consello Galego da Representatividade das Asociacións Profesionais de Traballadores Autónomos da Comunidade Autónoma de Galicia.
Disposición derradeira
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 13 de maio de 2013
RESOLUCIÓN do 14 de maio de 2013 pola que se lles dá publicidade aos convenios de colaboración subscritos no primeiro cuadrimestre do ano 2013.
Consello da Cultura Galega — III. Outras disposicións — 31/05/2013

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos polo Consello da Cultura Galega no primeiro cuadrimestre do ano 2013, os cales se relacionan no anexo a esta resolución.
Santiago de Compostela, 14 de maio de 2013
RESOLUCIÓN do 24 de maio de 2013 pola que se ordena a publicación do Acordo do Consello da Xunta de Galicia do 23 de maio de 2013, polo que se declaran festas de Galicia de interese turístico a Feira do Requeixo e do Mel nas Neves; a Mostra do Aceite de Quiroga, en Quiroga, e a Festa do Peixe en Bande.
Axencia Turismo de Galicia — III. Outras disposicións — 31/05/2013

En cumprimento do disposto no artigo 28 do Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaración de festas de Galicia de interese turístico, esta dirección dispón que se publique no
Diario Oficial de Galicia
o Acordo adoptado polo Consello da Xunta na súa reunión do 23 de maio de 2013 e que a seguir se transcribe:
«Declarar festas de Galicia de interese turístico, de conformidade co establecido no Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaración de festas de Galicia de interese turístico, as seguintes:
• Feira do Requeixo e do Mel, que se celebra coincidindo coa Semana Santa no concello das Neves (Pontevedra).
• Mostra do Aceite de Quiroga, que se celebra o último domingo de febreiro ou o primeiro de marzo no concello de Quiroga (Lugo).
• Festa do Peixe, que se celebra a primeira fin de semana de xuño no concello de Bande (Ourense)».
Santiago de Compostela, 24 de maio de 2013
RESOLUCIÓN do 15 de maio de 2013, da Dirección Xeral do Instituto Galego da Vivenda e Solo, pola que se lles dá publicidade aos convenios de colaboración subscritos polo Instituto Galego da Vivenda e Solo no primeiro cuadrimestre do ano 2013.
Instituto Galego da Vivenda e Solo — III. Outras disposicións — 30/05/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada Consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no primeiro cuadrimestre do ano 2013.
En consecuencia, e para darlle cumprimento a esa obriga,
Artigo único. Darlle publicidade á relación dos convenios subscritos polo Instituto Galego da Vivenda e Solo nos meses de xaneiro, febreiro, marzo e abril do ano 2013, que se incorpora como anexo a esta resolución.
Santiago de Compostela, 15 de maio de 2013
RESOLUCIÓN do 7 de maio de 2013 pola que se lles dá publicidade aos convenios de colaboración subscritos por este organismo no primeiro cuadrimestre do ano 2013.
Instituto Galego de Seguridade e Saúde Laboral — III. Outras disposicións — 30/05/2013

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade á relación dos convenios subscritos polo Instituto Galego de Seguridade e Saúde Laboral nos meses de xaneiro, febreiro, marzo e abril do ano 2013, que se incorpora como anexo a esta resolución.
Santiago de Compostela, 7 de maio de 2013
RESOLUCIÓN do 28 de maio de 2013, do presidente da Xunta de Galicia, pola que se outorgan as distincións ao mérito deportivo de Galicia 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/05/2013

Por Resolución do 28 de outubro de 2010, da Secretaría Xeral para o Deporte (Diario Oficial de Galicia do 4 de novembro), creáronse as distincións ao mérito deportivo de Galicia, premios estes que serán concedidos en recoñecemento do labor ou traxectoria, notoria e exemplar, no ámbito deportivo de Galicia, ás persoas físicas ou xurídicas, entidades ou organismos, que estean contribuíndo ou contribuísen ao crecemento, promoción, fomento e excelencia do deporte e da educación física da nosa Comunidade Autónoma.
Na referida resolución establécese que os galardóns serán outorgados, anualmente e en número non limitado, por resolución do presidente da Xunta de Galicia, logo da proposta motivada do xurado cualificador.
En atención ao establecido, e logo da proposta motivada do xurado cualificador do 28 de maio,
Único. A concesión das distincións ao mérito deportivo de Galicia, na súa edición 2013, ás seguintes persoas, entidades e eventos: José Manuel Alvelo Parredo, Alejandro Blanco Bravo, Carlos Borrás Sanjurjo, José Manuel Brasa Sanjurjo, Eduardo Dapena Lis (Cholo), José Domingo Castaño Solar, Familia Domínguez, José Manuel Fernández Sobrino, Mariano García Verdugo, Manuel González Soto, Miguel Ángel González Suárez, Francisco Javier González Pérez (Fran), Aurora Martínez Vidal, Carlos Menéndez Ogando, José Luis Méndez García, Marta Míguez Telle, Recaredo Paz Prieto (a título póstumo), Julio Pedrosa Vicente, Roberto Pérez López (a título póstumo), Alfonso Posada Sánchez, Iván Pozo Martínez, Ángel Luis Rebolledo Varela, Luis Rodríguez Moya, Modesto Sánchez Alba, Ángel Manuel Sánchez Vázquez, Juan José Somoza Lazare, Club Fluvial de Lugo, Club As Torres-Romaría Vikinga, Colexio Salesianos de Ourense, Grupo Leche Río, S.A., R.C. Celta Selmark, Arousa Fútbol 7, Carreira Pedestre Popular do San Martiño, Rallye de Ferrol-Escudería Ferrol, Rallye de Ourense-Escudería Ourense, Rallye Rías Baixas-Escudería Rías Baixas, Vilagarcía Basket Cup.
Santiago de Compostela, 28 de maio de 2013
RESOLUCIÓN do 12 de marzo de 2013, da Dirección Xeral de Administración Local, pola que se publican as subvencións concedidas en virtude da Orde do 4 de maio de 2012 pola que se regulan os criterios de repartición e a convocatoria de subvencións de forma individual e mediante o sistema de xestión compartida das liñas en concorrencia non competitiva e concorrencia competitiva, destinadas a entidades locais da Comunidade Autónoma de Galicia, do Fondo de Compensación Ambiental.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/04/2013

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 32 da Orde do 4 de maio de 2012 pola que se regulan os criterios de repartición e a convocatoria de subvencións de forma individual e mediante o sistema de xestión compartida das liñas en concorrencia non competitiva e concorrencia competitiva, destinadas a entidades locais da Comunidade Autónoma de Galicia, do Fondo de Compensación Ambiental, procédese á publicación das subvencións concedidas.
Na súa virtude,
Publicar no Diario Oficial de Galicia as subvencións concedidas en virtude da Orde do 4 de maio de 2012 pola que se regulan os criterios de repartición e a convocatoria de subvencións de forma individual e mediante o sistema de xestión compartida das liñas en concorrencia non competitiva e concorrencia competitiva, destinadas a entidades locais da Comunidade Autónoma de Galicia, do Fondo de Compensación Ambiental (DOG nº 87, do 8 de maio), modificada pola Orde do 28 de agosto de 2012 (DOG nº 167, do 3 de setembro).
As subvencións destináronse a financiar a realización de actuacións de investimento e a custos de funcionamento dos servizos municipais dedicados á protección do ambiente e do espazo natural, que responden aos criterios ou obxectivos recollidos no artigo 1.4 da Orde do 4 de maio de 2012, con cargo ás aplicacións orzamentarias 05.03.141A.461.0 e 05.03.141A.761.0:
As contías e beneficiarios por cada unha das liñas de subvención relaciónanse nos anexos I e II desta resolución.
Santiago de Compostela, 12 de marzo de 2013
ORDE do 18 de marzo de 2013 pola que se declara de interese para a Comunidade Autónoma de Galicia en materia de drogodependencias a Federación Alcohólicos Rehabilitados de Galicia (Farga).
Consellería de Sanidade — III. Outras disposicións — 04/04/2013

Unha vez vista a solicitude presentada pola Federación Alcohólicos Rehabilitados de Galicia (Farga), con domicilio en Ferrol, a través da cal insta a súa declaración de interese para a Comunidade Autónoma de Galicia en materia de drogodependencias, e tendo en conta os seguintes feitos:
Primeiro. A Federación Alcohólicos Rehabilitados de Galicia (Farga) desenvolve as súas actividades no territorio da Comunidade Autónoma e leva a cabo exclusivamente programas de prevención e tratamento de condutas adictivas relacionadas, preferentemente, co alcohol, tabaco e outras adiccións.
Segundo. O funcionamento dos programas desenvolvidos nos centros e servizos dos que é titular a citada entidade inscríbese no actual Plan de trastornos adictivos de Galicia.
Terceiro. Esta entidade figura inscrita no Rexistro de Entidades Colaboradoras do Plan de Galicia sobre Drogas (na actualidade Plan de trastornos adictivos de Galicia) co número 2012/10.
Fundamentos de dereito.
Primeiro. O artigo 20.2 da Lei 2/1996, do 8 de maio, de Galicia sobre drogas, establece que a Xunta de Galicia poderá declarar de interese para a Comunidade Autónoma galega aquelas entidades sen ánimo de lucro que estean levando a cabo programas ou servizos no ámbito das distintas drogodependencias e cumpran os requisitos que regulamentariamente se establezan.
Segundo. Así mesmo, o Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas (na actualidade Plan de trastornos adictivos de Galicia) e se regula o procedemento para a súa declaración de interese, modificado polo Decreto 58/2005, do 24 de febreiro, establece no seu artigo 8 que a Xunta de Galicia, logo da solicitude da interesada, poderá declarar de interese para a Comunidade Autónoma galega, mediante orde da Consellería de Sanidade, as entidades sen ánimo de lucro inscritas no Rexistro de Entidades Colaboradoras do Plan de Galicia sobre Drogas (na actualidade Plan de trastornos adictivos de Galicia). Para estes efectos, estas entidades deberán estar levando a cabo exclusivamente programas ou servizos no campo das drogodependencias, sempre e cando se adecúen aos criterios e contidos dos programas recollidos no documento do Plan de Galicia sobre drogas vixente en cada momento.
Na súa virtude,
Declarar de interese para a Comunidade Autónoma galega a Federación Alcohólicos Rehabilitados de Galicia (Farga).
Santiago de Compostela, 18 de marzo de 2013
ORDE do 18 de marzo de 2013 pola que se declara de interese para a Comunidade Autónoma de Galicia en materia de drogodependencias a Asociación de Exalcohólicos de Ferrolterra.
Consellería de Sanidade — III. Outras disposicións — 04/04/2013

Unha vez vista a solicitude presentada pola Asociación de Exalcohólicos de Ferrolterra, con domicilio en Ferrol, a través da cal insta a súa declaración de interese para a Comunidade Autónoma de Galicia en materia de drogodependencias, e tendo en conta os seguintes feitos:
Primeiro. A Asociación de Exalcohólicos de Ferrolterra desenvolve as súas actividades no territorio da Comunidade Autónoma e leva a cabo exclusivamente programas de prevención e tratamento de condutas adictivas relacionadas, preferentemente, co alcohol, tabaco e outras adiccións.
Segundo. O funcionamento dos programas desenvolvidos nos centros e servizos de que é titular a citada entidade inscríbese no actual Plan de trastornos adictivos de Galicia.
Terceiro. Esta entidade figura inscrita no Rexistro de Entidades Colaboradoras do Plan de Galicia sobre Drogas (na actualidade Plan de trastornos adictivos de Galicia) co número 2012/9.
Fundamentos de dereito.
Primeiro. O artigo 20.2 da Lei 2/1996, do 8 de maio, de Galicia sobre drogas, establece que a Xunta de Galicia poderá declarar de interese para a Comunidade Autónoma galega aquelas entidades sen ánimo de lucro que estean levando a cabo programas ou servizos no ámbito das distintas drogodependencias e cumpran os requisitos que regulamentariamente se establezan.
Segundo. Así mesmo, o Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas (na actualidade Plan de trastornos adictivos de Galicia) e se regula o procedemento para a súa declaración de interese, modificado polo Decreto 58/2005, do 24 de febreiro, establece no seu artigo 8 que a Xunta de Galicia, logo de solicitude da interesada, poderá declarar de interese para a Comunidade Autónoma galega, mediante orde da Consellería de Sanidade, as entidades sen ánimo de lucro inscritas no Rexistro de Entidades Colaboradoras do Plan de Galicia sobre Drogas (na actualidade Plan de trastornos adictivos de Galicia). Para estes efectos, estas entidades deberán estar levando a cabo exclusivamente programas ou servizos no campo das drogodependencias, sempre e cando se adecúen aos criterios e contidos dos programas recollidos no documento do Plan de Galicia sobre drogas vixente en cada momento.
Na súa virtude,
Declarar de interese para a Comunidade Autónoma galega a Asociación de Exalcohólicos de Ferrolterra.
Santiago de Compostela, 18 de marzo de 2013
RESOLUCIÓN do 22 de marzo de 2013, do tribunal designado para cualificar as probas de constatación da competencia profesional para o desempeño das funcións de xestor de transporte en empresas de transporte por estrada, pola que se fai pública a data, a hora e o lugar de realización dos exercicios.
Consellería de Medio Ambiente, Territorio e Infraestruturas — III. Outras disposicións — 09/04/2013

En sesión do 22 de marzo de 2013, o tribunal designado pola Resolución da Dirección Xeral de Mobilidade do 4 de febreiro de 2013, para cualificar as probas de constatación da competencia profesional para o desempeño das funcións de xestor de transporte en empresas de transporte por estrada,
Primeiro. Os exercicios da primeira convocatoria do ano 2013 das probas de constatación da competencia profesional para o desempeño das funcións de xestor de transporte en empresas de transporte por estrada terán lugar o 4 de maio de 2013, no Pazo de Congresos e Exposicións de Galicia (rúa Miguel Ferro Caaveiro s/n, San Lázaro, Santiago de Compostela).
Segundo. Os/as aspirantes que fosen admitidos/as para a realización das probas serán citados/as en chamamento único segundo a seguinte distribución:
a) Transporte interior e internacional de mercadorías: todos eles/as ás 9.00 horas.
b) Transporte interior e internacional de viaxeiros: todos eles/as ás 16.00 horas.
Terceiro. Os/as aspirantes deberán presentarse provistos/as de DNI en vigor ou doutro documento fidedigno acreditativo da súa identidade, a xuízo do tribunal, tamén en vigor; a súa falta dará lugar á non-admisión do/da aspirante á realización das probas. Recoméndaselles igualmente aos/ás aspirantes que concorran provistos/as da copia da solicitude de admisión e da folla xustificativa do pagamento das taxas de exame.
Así mesmo, deberán dispor dun lapis do número 2 e de goma de borrar para realizar o exame, de xeito que se poida efectuar a súa corrección mediante mecanismos automatizados. Poderán tamén levar máquinas calculadoras sen memoria RAM para realizar as operacións matemáticas que resulten necesarias.
Cuarto. Non se permitirá o acceso á sala onde se realizarán os exercicios con teléfonos móbiles.
Igualmente, tampouco se permitirá o acceso e a tenza de axendas ou outros dispositivos de carácter electrónico, agás o indicado no punto anterior respecto das máquinas calculadoras. Do mesmo xeito, queda prohibido o acceso con calquera outro material ou instrumento de que se poida valer o/a aspirante para auxiliarse na realización das probas.
Advírtese que non haberá servizo de recollida de teléfonos móbiles.
Santiago de Compostela, 22 de marzo de 2013
RESOLUCIÓN do 12 de marzo de 2013, da Dirección Xeral de Traballo e Economía Social, pola que se ordena o rexistro, o depósito e a publicación no Diario Oficial de Galicia do acordo da comisión paritaria do convenio colectivo de residencias privadas da terceira idade, relativo á aprobación das táboas salariais para o ano 2013.
Consellería de Traballo e Benestar — III. Outras disposicións — 05/04/2013

Visto o acordo polo que se aproban as táboas salariais para o ano 2013, que subscribiu a comisión paritaria do convenio colectivo de residencias privadas da terceira idade, na xuntanza do 18 de febreiro de 2013, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Dirección Xeral de Traballo e Economía Social
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 12 de marzo de 2013
En Santiago de Compostela, ás once horas do día dezaoito de febreiro de dous mil trece, na sede do Consello Galego de Relacións Laborais reúnense as persoas que abaixo se sinalan.
– Representación empresarial:
Noelia Martínez González (ACOLLE).
Mª Celina Rey Diéguez (ACOLLE).
Lucía del Campo Redondo (AGARTE).
Tamar Hidalgo González (AGARTE, asesora).
José Mª Pazos Seco (AGARTE).
Eva María Jove González (AGARTE).
José Antonio Patiño Amboage (AGARTE).
– Representación social:
CIG:
Beatriz Larralde González.
Xabier Vázquez López.
Beatriz Martínez Vaamonde.
Verónica Boada López.
Mar Acosta Lacalle.
UGT-Galicia:
Javier Martínez Fente.
A cuestión obxecto da presente xuntanza é dar cumprimento ao establecido no artigo 5, denuncia e prórroga, do convenio colectivo de residencias privadas da terceira idade.
A representación empresarial solicita á parte sindical a apertura dun período de reflexión sobre as consecuencias da aplicación do IPC na situación en que as empresas se atopan na actualidade e propón acordar unha alternativa que minimice o impacto do incremento que consta no convenio.
A representación sindical rexeita a proposta empresarial e solicita que se cumpra o establecido no artigo 5 do convenio.
Ante a postura expresada pola parte sindical, a parte empresarial acorda, en estrito cumprimento do establecido no convenio, proceder á sinatura da revisión salarial do ano 2013 cos incrementos establecidos de conformidade co artigo 5 do convenio.
Finalmente, delegan no persoal habilitado do Consello Galego de Relacións Laborais a realización dos trámites de depósito, rexistro e publicación das anteditas táboas ante a autoridade laboral.
E non tendo máis asuntos que tratar, remata a reunión ás catorce horas do día sinalado no encabezamento e expídese para o efecto a presente acta, que asinan todos os asistentes, en proba de conformidade.
RESOLUCIÓN do 22 de marzo de 2013 pola que se fai público o resultado do proceso de selección da convocatoria para subvencións a proxectos dinamizadores das áreas rurais de Galicia correspondentes ao período 2012/13.
Axencia Galega de Desenvolvemento Rural — III. Outras disposicións — 08/04/2013

Por Resolución do 11 de maio de 2012 (DOG nº 106, do 5 de xuño) fíxose pública a convocatoria de subvencións aos proxectos dinamizadores das áreas rurais de Galicia para o período 2012/13. As bases reguladoras da convocatoria foran aprobadas por Resolución do 23 de maio de 2011 (DOG nº 112, do 13 de xuño). E a Resolución do 12 de febreiro de 2013 (DOG nº 37, do 21 de febreiro), modificou a do 11 de maio de 2012, reaxustando as anualidades do crédito destinado ás axudas e modificando os prazos de xustificación.
A dotación orzamentaria é a seguinte:
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no diario oficial correspondente as subvencións concedidas.
Pola súa banda, o artigo 13 da Lei 4/2006, do 30 de xuño, de transparencia e boas prácticas, exixe publicar na páxina web a concesión das subvencións.
De acordo co anterior,
Primeiro. Facer público, no Diario Oficial de Galicia e na páxina web de Agader
(http://agader.xunta.es), o resultado do proceso de concesión das subvencións a proxectos dinamizadores das áreas rurais de Galicia para o período 2012/13, convocadas por Resolución do 11 de maio de 2012.
Segundo. Facer público na páxina web de Agader (http://agader.xunta.es) e no taboleiro de anuncios de Agader (A Barcia, 56, Laraño, Santiago de Compostela) a relación de solicitudes aprobadas, as excluídas por incumprir algún dos requisitos exixidos nas bases reguladoras, por non presentar a documentación requirida, presentala deficientemente ou fóra de prazo, ou por ter desistido/renunciado de forma expresa, así como as que non acadaron as puntuacións mínimas acordadas pola comisión de avaliación para cada medida.
Santiago de Compostela, 22 de marzo de 2013
INSTRUCIÓN 2/2013, do 19 de marzo, da Dirección Xeral de Industria, Enerxía e Minas, sobre a interpretación e aplicación do Regulamento de instalacións térmicas en edificios (RITE) respecto da temperatura e caudal de auga quente sanitaria (AQS) determinados polo Código técnico da edificación (CTE).
Consellería de Economía e Industria — III. Outras disposicións — 10/04/2013

O Real decreto 1027/2007, do 20 de xullo, polo que se aproba o Regulamento de instalacións térmicas en edificios (RITE), ten por obxecto establecer as exixencias de eficiencia enerxética e seguranza que deben cumprir as instalacións térmicas en edificios destinadas a atender a demanda de benestar e hixiene das persoas, durante o seu deseño, dimensionamento, execución, mantemento e uso, así como determinar os procedementos que permitan acreditar o seu cumprimento.
O Código técnico da edificación (CTE), aprobado polo Real decreto 314/2006, do 17 de marzo, ten por obxecto ser o marco normativo polo que se regulan as exixencias básicas de calidade que deben cumprir os edificios, incluídas as súas instalacións, para satisfacer os requisitos básicos de seguranza e habitabilidade. Neste contexto regulamentario, o RITE forma parte do CTE a través do documento básico DB-HE 2.
Tendo en conta que o CTE ten un enfoque baseado en prestacións que concreta en exixencias básicas, para o caso de temperatura e caudal da auga quente sanitaria (AQS) o CTE no seu documento básico DB-HS 4, nos seus puntos 2.1.3 (Condicións mínimas de subministración) e 4.2.1 (Dimensionamento dos tramos) establece unhas prescricións que, tendo en conta as preguntas formuladas polas asociacións de profesionais do sector, convén aclarar:
a) Temperatura.
Posto que a excepcionalidade relativa ao tipo de uso dunha edificación, prevista no punto 2.1.3.4 do DB-HS 4 do CTE, no tocante á temperatura nos puntos de consumo, é de difícil cumprimento nun contexto no que calquera local destinado a vivenda pode ter un uso e destino profesional, considérase que a temperatura mínima de AQS que debe ser capaz de subministrar unha instalación térmica en calquera punto de subministración debe ser como mínimo de 50º C.
b) Caudal.
Consonte o disposto no punto 4.2.1.2 do DB-HS 4 do CTE, o caudal de cálculo que se terá en conta para o dimensionamento dos diferentes tramos da instalación térmica virán condicionados polos consumos mínimos de todos os puntos de subministración e do coeficiente de simultaneidade correspondente. Non obstante, o método de cálculo dese coeficiente non se establece no dito documento básico, polo que co obxecto de que non se vulneren os principios do CTE e do RITE no tocante á subministración mínima de AQS, cabe considerar, independentemente do coeficiente usado, que o dimensionamento dos tramos debe ser de tal modo que permita a subministración simultánea de, polo menos, o punto de maior consumo e doutro punto máis, tendo en conta o caudal instantáneo mínimo para cada tipo de aparello establecido na táboa 2.1 do DB-HS 4.
Esta instrución publicarase no
Diario Oficial de Galicia
(DOG) para o seu coñecemento e efectos oportunos.
Santiago de Compostela, 19 de marzo de 2013